Træningskampen mellem Vendsyssel og Rusland forud for VM i kvindehåndbold er aflyst. Det skriver Arena Nord i en pressemeddelelse. - Det har desværre vist sig, at det ikke bliver muligt at gennemføre træningskampen mellem Rusland  og Vendsyssel i aften. Aflysningen skyldes, at der i arenaen skal foregå en række test og afprøvning af udstyr, og at det derfor ikke er muligt at afvikle nogen kamp.  Rusland træner dog fortsat i centret. Vendsyssels havde ellers set frem til mødet mod Trefilov og de russiske håndboldstjerner, men det bliver der altså ikke noget. I stedet må man vente til lørdag den 5. december for at se tophåndbold i Arena Nord, når Rumænien og Puerto Rico mødes ved VM i kvindehåndbold.

Opsummering:
Træningskampen mellem Vendsyssel og Rusland forud for VM i kvindehåndbold er blevet aflyst.